Tuhannet mun kasvot: maaliskuuta 2010\nHyvä ettei tule jännä kakka housuun kun taistelen tämän koneen kanssa. Tökkäsin äsken iphonen koneeseen kiinni, mutta se sammui. Sitten se teki sen uudelleen kun tökkäsin iphonen uudestaan. Mä tiedän mistä se johtuu - oon vähän turhan villisti joskus nykinyt tota johtoa, ja sieltä näkyy jo alta ne metallit ja muut, niin iski varmaan joku oikosulku. Nyt joudun pitämään tätä tietokonetta vakaassa asennossa, että mikään ei varmasti liikahda. :--D\nKävin eilen mun iskän luona syömässä, olen käynyt siellä viimeksi yli puoli vuotta sitten. Sain ihan superherkkuruokaa, lohimedaljonkia, kasvispihviä, parsakaalia ja salaattia Nomnomnom!\nen tiedä miksi toi kuva ei suostunut kääntymään :D\nSovitin eilen h&mllä yhtä paitaa, enkä osannut päättä onko se karmea vai ihana. Otin siis mun megaphonella kuvan ja ajattelin kysyä yleistä mielipidettä. Taidan alkaa aina tekemään näin, niin tulee hieman mietittyä enemmän mitä tulee ostettua. Jee, onko hirvee? Siinä on tommoset hassut olkapäät ja näytän hieman raskaana olevalta, mutta enkö mä yleensäkkin ilmeisesti....\nOlisin laittanut parempiakin kuvia, mutta kameran piuha on mystisesti kadonnut nyt tuhka tuuleen, joten menee taas siinäkin hieman aikaa kun jaksan etsiä sen.\nEn tajua mikä mulla muutenkin on. Kävin lääkärissä, koska mulla oli ollut 2vk tosi kipeenä kurkku ja flunssanen olo. No, tarkistettiin kurkku, korvat, poskiontelot ja hengitys ja mitään ei löytynyt. Mulla on kuitenkin ollut tosi pientä kurkkukipua, niska aivan jumissa, päätä särkenyt ja kun laitan pään alaspäin - siihen kohdistuu aivan järkyttävä paine ja alkaa huimata - ihan kuin tekisi vedessä kuperkeikan ja vettä menee nenään. Mulla on myös niistämisestä hohkannut tosi voimakkaasti kipua leukaan ja hampaisiin tai jonnekkin sinne, ja välillä tuntuu että koko leuka jäykistyy. Siis wtf, onko mulla niska niin jumissa, tulehtunut viisaudenhammas (joka ei kuitenkaan vihlo - koska hammaskivun kyllä tunnistaa heti, on se niin helvettiä) vai onko mulla poskiontelontulehdus joka nyt on vasta alkanut itämään. Auttakaa! Analysoikaa mun terveydentila!\nLähettänyt Mirre klo keskiviikkona, maaliskuuta 31, 2010\n9.4. Tulee kauppoihin Kappahlin uusin vintage stories. Mun mielestä on ihanaa, että nyt vaikutteina on käytetty 50-lukua. Söpöjä mekkoja, mutta ei välttämättä ihan mua. Tuota sinistä mekkoa pitää ehkä kuitenkin käydä sovittamassa, kun tuo yläosa on niin kiva. Mun mielestä mallit ei oikein kohtaa printtejä. En tiedä onko tuossa netissä oleva koko mallisto siinä, vai onko joukossa vielä jotain muuta. Aikaisemmat vintagestroiesit on ollut aika mummomaisia. Nämäkin menee siinä rajoilla. Tykkäättekö te?\nLähettänyt Mirre klo tiistaina, maaliskuuta 23, 2010\nTänään on ollut hieno olo. Sain taisteltuani itselleni sunnuntain kokonaan vapaaksi, jotta sain viettää laatu-aikaa ihanien ystävieni kanssa eilen. No hauskaahan meillä oli, vaikka kotimatkalla saatiin raahata yksi nimeltämainitsematon kotiin... hihi, tai no meille. Palkitsin kuitenkin onnistunutta iltaa ja siivoamistani pizzalla. Ah, thank god for Pizza perille-palvelusta, ei tarvitse kuin netissä klikkailla ja maksaa, avot, tänään se vielä tuli nopiasti, om nom nom.\nLaitoin päälle tuon vetskarihameen hirveän vaatekriisin jälkeen. Pitäisi nyt kevään aikana siivota kaapit ja laittaa kaikki käyttämättömät vaatteet myyntiin tai suoraan uffille. Mira oli ihana sailorgirl ja Miina... pantteri, eiku leopardi. Tässä oli niiden trueblood-pose.\nMeidän piti taas tehdä hyväksi havaittuja caipiroskia, mutta prismassa ei ollut jäljellä kuin yksi ainut lime, ja sekin ihan kärpistynyt - maistui ihan mummolle... joten Mira teki wannaberoskia appelsiinistä - tulos: Never again. :D\nMiina koristeli mun tatuoinnin tommosilla ihokoruilla, tai millä lie glitterillä, niitä taitaa olla vieläkin siinä vaikka kävin jo suihkussakin :-D\nLähettänyt Mirre klo sunnuntaina, maaliskuuta 21, 2010\nHame seppälä, kengät vagabond\nOn ollut taas ihan tajuttoman kiire koko ajan, että en ole ehtinyt hirveästi postailla tai ottaa kuvia. Kun pääsen kotiin, on jo niin pimiää ja väsymys pukkaa, ettei jaksa laskea energiaa muuta kuin truebloodin kyttäämiseen. Mitäköhän mä teen sitten kun tuo toka kausi loppuu, elän syvässä tyhjyydessä? :-D\nKeskiviikkona käytiin katsomassa Miran kanssa se Date Night, oli ihan hullun hauska, ja hei obs, maailman ensi-ilta vasta kahden viikon päästä, ja suomeen tulee joskus ens kuun lopulla. Tunsin itseni kerrankin spesiaaliksi. Yksi asia hieman latisti hienoa leffa hetkeä, kun tarvoin niin koomassa sisään ja vaan toivoin että mä oikeasti olen listalla - niin kuin olinkin, niin missasin kokonaan ilmaiset pusu -ja sipsi tarjoilut oven edustalta, Mikä vääryys! Mira mainitsi siitä heti kun päästiin istumaan, enkä sitten enään kehdannut mennä hakemaan, haha. Saatiin myös valita itse omat paikat missä istua. Coolio, ehkä pitäisi ryhtyä toimittajaksi.\nTänään mulla on edessä näyttökoe, ja opettaja tulee tiirailemaan näin 3kk jälkeen että missä mä olen ollut työharjottelussa, sitten vielä muutama viikko, ja alkaa valmistujaiset häämöttämään.\nPs. onko muita jotka ei ole vielä alkanut tekemään ennakkotehtäviä? - Vai olenko tosiaan ainut luuseri :(\nSUPERHYPETYS vielä loppuun, Pattison faneilta kostuu haarovälit Rember me 2.4! LÄÄH!\nLähettänyt Mirre klo perjantaina, maaliskuuta 19, 2010


Final Fantasy XIV -selviytymisopas – näillä vinkeillä pääset alkuun tai palaat Eorzean maailmaan! / Artikkelit / pelaaja.fi\n18.08.2019 // Kirjoittanut: Petri Pohjonen\nUusimman Shadowbringers-lisäosansa myötä Final Fantasy XIV:hen on virrannut runsaasti uusia pelaajia, ja jotkut tätä lukevistakin todennäköisesti harkitsevat pelin testaamista. Erinomaista, tulkaa kaikki vain mukaan! FFXIV:ssä on aina tilaa uusille pelaajille! Uuden MMO:n aloittaminen on kuitenkin aina aikamoinen urakka, sillä opeteltavaa riittää enemmän kuin peleissä yleensä. Tähän oppaaseen koostettujen vinkkien avulla aloituskynnys madaltuu toivottavasti edes hieman, ja toivon mukaan se myös vastaa joihinkin uusia pelaajia vaivaaviin kysymyksiin. Kiitos ja anteeksi jo näin etukäteen, ja tervetuloa Eorzeaan! Kaksitoista jumalaa teitä suojelkoon.\nFFXIV:n ensimmäinen aloittelija-ansa uhkaa jo ennen pelin asentamista. Pelaaminen vaatii joko Steamin tai erillisen pääteohjelman lataamista koneelle, minkä lisäksi pelaajilta edellytetään tilin luontia Square Enixin Mogstation-palveluun, josta hallinnoidaan tilauksia ja muita yksityiskohtia. Ansa piilee siinä, että vaikka palvelu on sama riippumatta siitä pelaako konsolilla, Steamin kautta vai erillisellä pääteohjelmalla, Mogstation on hyvin ronkeli sen suhteen, mille alustalle tili on luotu – eivätkä ne ole yhteensopivia. Mikäli ostat pelin Steamista, et voi myöhemmin ostaa vaikkapa uusinta lisäosaa muusta nettikaupasta, sillä muualta ostetut avaimet eivät yksinkertaisesti toimi. Sama pätee myös toisinpäin, joten kannattaa olla tarkkana sen suhteen, mistä pelin on hankkinut.\nMogstationista kannattaa huomioida, että palvelussa myydään oikeaa rahaa vastaan myös tavaroita itse peliin. Tästä ei sinänsä kannata huolestua, sillä mikromaksut ovat laajassa mittakaavassa melko harmittomia, eikä Mogstationin kautta voi ostaa esimerkiksi parempia varusteita. Kauppa sisältää lähinnä erilaisia asuja, ratsuja, pihakoristeita, rodunvaihtojuoman sekä värjäysaineita, joita voi tehdä itse pelissäkin. Jos haluaa päästä käsiksi suoraan uusimpaan Shadowbringers-lisäosaan, kaupasta löytyy myös juomia, jotka nostavat yhden ammatin tason suoraan 70 tai hyppäävät pelin aiemman tarinan yli suoraan Shadowbringersin alkuun. En suosittele varsinkaan jälkimmäistä, mutta vaihtoehto on olemassa.\nRodut ovat FFXIV:ssä puhtaasti kosmeettinen asia. Ulkonäköä lukuun ottamatta rodut ovat toistensa kanssa pelillisesti identtisiä, joten valinta kannattaa tehdä puhtaasti esteettisten mieltymisten pohjata. Hahmoa luodessa valitaan myös suojelusjumala, joka myös on tätä nykyä täysin kosmeettinen piirre. Tässä kohdin on syytä hieman roolipelata ja valita jumala, joka sopii parhaiten oman hahmon elämänkatsomukseen!\nAloitusammattia ei kannata stressata liikaa. FFXIV:n yksi suurimmista eroista genrensä muihin peleihin nähden on, ettei hahmoa ole lukittu mihinkään hahmoluokkaan tai ammattiin, vaan näiden välillä voi vaihdella vapaasti. Yhdellä hahmolla voi vaikka nostaa pelin kaikki 18 ammattia tasokattoon, jos niin tahtoo.\nUusi pelaaja on lukittu alussa valitsemaansa ammattiin tasolle 20 saakka, jolloin vaihtokyky avautuu pääjuonessa. Tämän jälkeen uuden ammatin voi opetella yksinkertaisesti hyväksymällä pääkaupungeista löytyvien kouluttajien tehtävälinjan. Nämä tunnistaa helposti sinisestä pohjasta ja pienestä plus-merkistä vasemmassa alakulmassa.\nAmmatinvalinnassa on silti syytä huomioida, että ammatti määrittää pelaajan aloituskaupungin, ja valinta on peruuttamaton. Jokaisella pelin aloituskaupungilla (Ul’Dah, Limsa Lominsa ja Gridania) on oma uniikki tarinansa ja hahmonsa, jotka voi nähdä vain yhdellä hahmolla. Kaikki kolme tarinaa yhtyvät tasolla 15, kun pelaaja avaa kyvyn käyttää ilmalaivoja, mutta tähän pisteeseen asti jokaisen kaupungin seikkailu on uniikki.\nMikäli haluaa valikoida, niin aloituskaupungin ja ammatin korrelaatio on seuraavanlainen:\nUl’dah: Pugilist, Thaumaturge, Gladiator\nLimsa Lominsa: Marauder, Arcanist, Rogue (vaatii tason 10)\nGridania: Lancer, Archer, Conjurer\nMikäli ammattien nimet kuulostavat oudoilta, mainittakoon FFXIV:n käyttävän aloitusammattien suhteen vanhanaikaista järjestelmää, joka on peruja pelin 1.0-version ajoilta. Kussakin ammatissa tasolle 30 päästessä sen omaa tarinaa edistävän työtehtävän (job questin) kautta saa sielukristallin, jolla ammatti ”päivitetään”. Käytännössä pelaajan on vietävä sielukristalli sille tarkoitettuun tilaan hahmovalikossa ja unohdettava koko asian. Ei ole olemassa yhtäkään syytä miksi aloitusammattia ei kannattaisi päivittää.\nAmmatit päivittyvät seuraavalla tavalla:\nArcanist -> Scholar/Summoner (kummatkin ammatit nousevat tasoissa samanaikaisesti)\nConjurer –> White Mage\nMyöhemmin pääjuonen edetessä käyttöön avautuvat myös loput ammatit, mutta nämä vaativat vähintään pelin ensimmäisen lisäosan Heavenswardin omistamista ja jonkin ammatin nostamista tasolle 50. Toisin kuin aloitusammatteja, niitä ei onneksi tarvitse kehittää tasosta yksi alkaen, vaan jokainen niistä aloittaa taipaleensa hieman kehittyneemmältä tasolta.\nTasolla 50 Ishgardista avautuvat käyttöön Dark Knight, Machinist sekä Astrologian, jotka aloittavat suoraan tasolta 30. Samaan aikaan avautuvat myös Samurai ja Red Mage Ul’dahissa, ja kummatkin aloittavat suoraan tasolta 50. Tasolle 60 päästessä Gridaniassa ja Limsa Lominsassa avautuvat vielä Gunbreaker ja Dancer, jotka myös aloittavat tasolta 60.\nPääjuoni on FFXIV:n suola. Muista MMO:ista poiketen tarina rajoittaa pelaajien etenemistä, eikä esimerkiksi lisäosien uusille alueille päästä ennen kuin tarina niin suo. Lineaarisuus joko ihastuttaa tai vihastuttaa, mutta juoneen kannattaa syventyä, koska erityisesti pelin lisäosat panostavat siihen.\nPääjuonen jälkeen tärkein asia ovat tehtävälinjat, jotka avaavat peliin eri järjestelmiä. Tällaiset kokonaisuudet näyttävät samalta kuin ammatteja avaavat tehtävät: sininen pohja ja plus-merkki. Iso osa näistä aukeaa juonessa etenemällä, mutta kannattaa ottaa tavaksi tarkistaa varsinkin kaupungit läpi tasaisin väliajoin tehtävälinjojen varalta.\nPitkä matka lisäosaan\nFFXIV:n tarinaa on kehuttu paljon, joskin peruspelissä se ei valitettavasti ole vahvimmillaan. Voidaan jopa hyvällä omatunnolla sanoa, että tarina pääsee kunnolla vauhtiin ensimmäisen lisäosan, Heavenswardin myötä.\nErityinen varoituksen sana on annettava peruspelin pääjuonen jälkeiselle sisällölle, ennen Heavenswardiin siirtymistä. Tätä sisältöä lisäiltiin peliin pikkuhiljaa päivitysten myötä, jolloin runsas lisäsisältö oli varmasti tervetullutta, mutta jälkikäteen pelaaville tuskaa.\nEmopelin lopun ja Heavenswardin välissä on huikeat sata pääjuonitehtävää, joiden yli ei voi hypätä. Suurin osa näistä on vieläpä tavaroiden umpitylsiä haku- tai vientitehtäviä, jotka eivät edistää päätarinaa mitenkään. Onneksi tarina lopulta rakentuu melko huikeaan finaaliin, johon pääseminen saattaa kuluttaa innokkaimmankin pelaajan lähes loppuun. Kehittäjät ovat tietoisia ongelmasta, ja pelin ohjaaja Naoki Yoshida on luvannut asiaan helpotusta tulevan 5.3-päivityksen myötä.\nTaival tasokattoon on pitkä, mutta onneksi kokemuspisteitä on saatavilla monista lähteistä. Ensimmäisen ammatin saa yleensä tasokattoon ihan vain puhtaasti pääjuonta edistämällä, eikä sivutehtäviin tarvitse edes koskea. Nämä kannattaakin yleensä jättää suosiolla myöhempien ammattien tekemisiksi.\nMikäli haluat kehittää rinnalla toista ammattia, tai kokemuspisteesi eivät vielä riitä seuraavaan päätarinan tehtävään, vaihtoehtoja on useita.\nPelin seuranhakutyökalu, nimeltä Duty roulette, antaa mojovan määrän ylimääräisiä kokemuspisteitä kerran vuorokaudessa satunnaisen luolaston lopuksi. Työkalua kannattaa todellakin opetella käyttämään – varsinkin kun pääjuonen edistäminen vaatii tiettyjen luolastojen läpäisyä. Duty roulette aukeaa pääjuonen mukana tasolla 10.\nMyös avoimessa maailmassa tapahtuvat aikaan sidotut FATE-haasteet (Full Active Time Events) ovat hyvä kokemuspisteiden lähde, joihin kannattaa tarttua törmätessä. Myös tiettyjen vihollisten tappamista vaativa metsästysloki sekä viikoittain nollautuva haasteloki ovat korvaamattomia kokemuspisteiden kartuttajia. Myös toistuvat tasohaasteet antavat varsinkin alhaisilla tasoilla kunnioitettavan määrän kokemuspisteitä, joskin normaalisti näitä säästellään käsityöammattien tasonnostattamiseen.\nViimeinen ja todennäköisesti nopein tapa nostaa omaa tasoaan on Palace of the Dead. Tasolla 17 Gridaniassa avautuva PotD on yksin tai ryhmässä suoritettava, roguelikeä muistuttava luolasto, joka luodaan joka kerta satunnaisesti. Omalla varustuksella tai tasolla ei ole PotD:ssä merkitystä, sillä luolasto mukautuu kummankin osalta omien järjestelmiensä avulla.\nKannattaa myös huomioida, että pelaajan alhaisemmalla tasolla olevat ammatit tienaavat aina 100 prosenttia enemmän kokemuspisteitä kuin pelaajan korkeatasoisin ammatti. Toisin sanoen uudet ammatit kehittyvät ja nousevat tasoltaan aina nopeammin kuin ensimmäinen.\nUuden pelaajan opastajat\nUuden pelaajan ehkä arvokkain työkalu on Novice Network -chattikanava, joka on tarkoitettu nimenomaan uusille sekä palaaville pelaajille. Kanavalla mentoreiksi vihkiytyneet pelaajat vastailevat kysymyksiin, ja auttavat ongelmien ratkaisussa. Mentoriksi ei pääse kuka tahansa, vaan tittelin hakemisen lisäksi rooliin hamuavien on suoritettava kasa aikaa vieviä saavutuksia. Siksi mentorit ovat keskimäärin todella avuliasta porukkaa, joilta kannattaa kysellä kaikkea epäselvää. Muiltakin pelaajilta kannattaa toki kysellä asioita, sillä nämä myös ovat keskimäärin tosi mukavaa porukkaa.\nNovice Networkkiin pääseminen on kuitenkin hieman hankalaa, sillä se vaatii kutsua mentorilta. Aloituskaupungeissa onneksi päivystää usein useampia tällaisia, joten kannattaa rohkeasti lähettää heille yksityisviestiä ja pyytää kutsua kanavalle. Mentorin tunnistaa helposti pelaajan nimen edessä olevasta kruunu-ikonista.\nVaikka FFXIV on hyvä opastamaan uusia pelaajia MMO:iden perusteisiin, toisinaan pieni kertaus ei tee kenellekään pahaa. Siksi kannattaa etsiä aloituskaupungeista hahmo nimeltä The Smith, jonka tunnistaa kasvi-ikonista tämän pään päällä. The Smith tarjoaa tasolta 15 lähtien kasan kunkin roolin perusteet opettavia haasteita niin vahingontekijöille, parantajille kuin tankeillekin. Ennen kaikkea näistä saa laadukkaita tarvikkeita, jolla pärjää pitkään. Mikäli suoritat jonkin roolin haasteet loppuun asti, saat vielä sormuksen, joka antaa 30% ylimääräistä kokemusta tasolle 30 asti. Tämä tulee tarpeeseen varsinkin uusia ammatteja kehittäessä.\nKaikkihan varmasti tietävät, että jokaisen MMO:n lopullinen tavoite on kerätä päälle mahdollisimman näyttävät kuteet. FFXIV:ssä panssarin ulkonäön korvaamista toisella kutsutaan glamouriksi, ja järjestelmä onkin aluksi varsin sekava.\nTasolla 15 pelaajan on hankkiuduttava Mor Dhonaan ja suoritettava tehtävä nimeltä If I Had a Glamour, jonka jälkeen voit muuttaa varusteidesi ulkonäköä varsin vapaasti. Ulkonäön korvaaminen toisella vaatii yhden Glamour Prism -esineen, joita voi tehdä itse käsityöammatilla tai vaihtoehtoisesti ostaa joko Market Boardilta tai Grand Companystä.\nMikäli haluat luoda kokonaisia asukokonaisuuksia tai muuten vain varastoida kivan vaatepalasen, kannattaa pistäytyä tarinan alkuvaiheilla avautuvassa majatalohuoneessa. Huoneessa voi säilöä vaatepalasia Glamour Prismeillä myöhempää käyttöä varten.\nJokaiselta itseään kunnioittavalta seikkailijalta löytyy ainakin yksi ratsu matkaa jouduttamaan. FFXIV:ssä ratsastaminen vaatii ensin, mitäs muutakaan, tehtävän suorittamista. Tasolla 20 jokainen pelaaja liittyy yhteen Eorzean kolmesta Grand Companystä, jonka yhteydessä saat sekä kyvyn ratsastaa että ikioman chocobo-ratsun. Yhtiön valintaa ei kannata liiemmin stressata, sillä sitä voi aina vaihtaa. Suurin ero liittyy etupäässä siihen, millä puolella PvP -otteluissa taistelee.\nEnnen oman ratsun saamista nopein tapa matkustaa on vuokrata ratsu jokaisesta vähääkään isommasta asutuskeskuksesta löytyvältä chocobo-vuokraajalta, jonka tunnistaa kartalla keltaisesta chocobo-ikonista. Vuokraratsulla matkanteko kestää jonkin aikaa, mutta kyyti maksaa hyvin vähän ja on siltikin huomattavasti nopeampaa kuin kävely. Kannattaakin ottaa tavaksi aina uudelle alueelle tullessa käydä puhumassa jokaiselle vuokraajalle reitin avaamista varten – sekä tietysti klikata jokaista Aetheryte-krustallia pikamatkustuksen avaamiseksi.\nRaha maailmaa se pyörittää\nKapitalismi jyllää ja rahaa pitäisi saada, minkä vuoksi jo pelin alkupuolella kannattaa sisäistää pari sääntöä rahakkaan elämän varmistamiseksi.\nSääntö numero yksi: Käytä Market Boardia\nFFXIV:ssä viholliset eivät tiputa varusteita lainkaan, ainoastaan käsityömateriaaleja sekä pieniä määriä gil-valuuttaa. Kauppiaat nauravat räkäisesti partaansa ja pulittavat tarvikkeistasi yleensä mitättömiä summia, minkä vuoksi tavarat kannattaa lähes aina tunkea myyntiin Market Boardille, josta muut pelaajat ostavat kilpailukykyisesti hinnoitellut tavarat. Market Boardit avautuvat tason 17 tehtävässä, ja niillä myydään tavaroita pelaajien luomien jälleenmyyjien kautta.\nSääntö numero kaksi: Varastoi ylimääräinen tavara\nMikäli et itse voi käyttää jotakin tarviketta, esinettä tai varustetta, varastoi ne myöhempää käyttöä varten. Inventaariotila vaikuttaa aluksi vähäiseltä, mutta sitä avautuu lisää tasaisin väliajoin. Varusteet menevät suoraan Armory-inventaarioon, josta sitä voi nostella vapaasti. Tasolla 30 chocobolle avautuu isompi vyötärölaukku, johon myös mahtuu lisää varusteita. Myös jälleenmyyjillä on valtavasti tilaa, jota kannattaa hyödyntää.\nSääntö numero kolme: Opettele käsityöammatti tai kaksi\nFFXIV:ssä tavaroiden tekeminen on kaukana liukuhihnamaisesta toiminnasta, jossa kootaan rakennuspalaset ja painetaan nappia. Jokainen käsityöammatti on oma hahmoluokkansa omine taitoineen ja tehtävineen, ja niiden pelaaminen on yllättävän hauskaa. Sama koskee pelin kolmea keräilyammattia. Ammatit ovat paitsi hyödyllisiä niillä tehtävien esineiden vuoksi, mutta myös arvokkaita, sillä arvottomallakin esineellä tekee Market Boardilla myytynä yleensä edes vähän voittoa.\nTp Hl Nepu\tSu, 08/18/2019 - 19:25\nVoinen korjata että questi "If I Had a Glamour" voi hakea myös Western Thanalan alueelta hahmolta nimellä "Swyrgeim". Ei tarvitse matkustaa Mor Dhonaan asti.\nJotta 15 levunen pelaaja voi hakea questin ilman että juoksee 40 - 47 levusten mobien alueella.\nAntti Viren\tSu, 08/18/2019 - 20:31\nLoistava artikkeli ja uskomaton kosminen yhteensattuma, sillä olin juuri aikeissa hypätä tämän pelin kyytiin.\nBringMePulla\tMa, 08/19/2019 - 09:03\nEi kannata luottaa 100% mentoreihin. Moni mentoreista ei osaa pelata koko peliä. Free companyyn kannattaa liittyä, sillä sieltä saa myös exp buffin. "Ammatin" valinta ei ole se vaikein asia päättää, vaan se että onko valmis opettelemaan sen mitä vaaditaan, että tekee damagee ja osaako varsinkaan tankata tai hiilata. Joidenkin pelaajien kanssa yks dunkku voi olla hirveä kokemus. Itse olen pelannut peliä 5(?) vuotta ja voin sanoa ettei kannata odottaa liikoja muista. Jos jollakin on kaikki jobit levutettu, niin se ei kerro, että se henkilö osaisi pelata tai onko sillä kruunu päässä. Mentorin titlen saa helposti uusikin pelaaja, mikä on mun mielestä niin väärin. Hauska peli se on kuitenkin pelata hyvällä porukalla. Novice networkkiä en voisi kuitenkaan suositella kenellekään.\nLahis\tMa, 08/19/2019 - 12:46\nEli suurin osa pelaajista on kuraa?\nperus mörppi siis :D\nTp Hl Nepu\tMa, 08/19/2019 - 14:52\nSamaa mieltä osittain. Jotkut Mentorit hakee tittelin boostakseen egoaan ja E dickensii. Mentoriksi pääsykin muuttuu vähän vaikeemmaksi kun 5.1 saapuu. Osa paske mentoreista katoaa ainakin hetkeksi.


höttiäisen höpötelmiä: lokakuuta 2013\nNyt taitaa tulla historian omituisin postaus, ainakin omalta osaltani.. Jotkut taisivatkin jo kuulla pienestä tapaturmasta. Sen mitä minulle tapahtui tuolla talkoopaikalla.. Kerkesin vasta ajatella suojalaseja kun naula otti ja lensi silmääni. Se talkoopäivä jäi itseltäni hyvin lyhyeksi. No mutta kaikenkaikkiaan ihan huvittavaan aikaan sattui, sillä nythän minulla on valmiina halloween asuste. aye captain! Taisin myös aiheuttaa pientä hilpeyttä päivystyksessä asialla. Kaksi päivää siis pitää pitää silmää kiinni ja sen jälkeen vielä oletettavasti pitää silmälappua silmällä, kontrolliin asti tai tilanteesta riippuen. Huomenna pitäisi asioille lähteä mutta sehän menee jo halloweenin piikkiin, eikö totta?:D Noh mennääs kuitenki vielä tähän päivään. Mielenkiinnolla tylsyyttäni aloin järkkäilemään olohuonetta, jonka jälkeen ajattelin nappailla teille kuvia. Ei ehkä hyvä idea yksisilmäiseltä, edes se järkkäily. :) Halusin kuitenkin kokeilla. Kuvaaminen ei todellakaan ollut helppoa ja enhän näe edelleenkään onko kuvat mistään kotoisin/nurkat mutkalla jne. Mutta ensi viikolla kun saan ottaa silmälapun pois niin voin katsoa ottamani kuvat ja naureskella ääneen, että mitä taas tuli tehtyä. Tässä samalla sain hyvän sauman jatkaa kodin esittelykierrosta, joka on jäänyt hiukan kesken. Olohuoneen te olette monesti nähneet, mutta ette tässä asussaan. Viimeksi se näytti tältä KLIK. Eli olohuoneemme nyt, 'yhdellä silmällä katsottuna'.\nTässä kuitenkin teille tämän hetkistä olohuonetta. Kaikki ne kirppislöydöt mitä en oo vielä kokonaisuutena teille esitellytkään. Iso ihana vihreä matto on ihan mun parhaimpia löytöjä. Kaksi vanhaa karttaa yllätti myös koollaan, mutta päätin tehdä tämmöisen aluejaon. Kaksi karttaa jakaa huoneen kivasti omiin alueisiin. Aikaisemmin seinällä ollut kolmimetrinen kartta löysi uuden paikan meiltä.. ;)\nEhkä tosiaan ois ollu järkevämpää jättää tekstit pois ja laittaa pelkästään kuvat. Jo pelkästään kirjoitusvirheiden takia, sillä en nyt kyllä ala tarkistaan niitä. Heh. Onhan tää (vaikka vakava asia onkin) on jo muutenkin aika koomista, kun täti tättärää kulkee silmälappu silmällään ja lausahtelee välillä tolle paremmalle puoliskolle mitä ihmeellisimpiä piraattisanaston sanoja. ;D Nyt kyllä alkaa riittää koneella tihrustaminen ja meen katteleen jotain, johon ei tarvitse käyttää liiallista älyä! :P\nJovelan Johannan (sori taas, kun sä kerkeet heittää aina jotain nii hauskoi lauseit) sanoja lainatakseni 'silmäätekevä one-eyed Höpsiäinen!' kiittää, kumartaa ja toivottaa kivaa lokakuun viimeistä iltaa!\nKirjoitellut Helinä Klo 21.03.00 10 kommenttia:\nTunnisteet aikojen takaa, huumori, Keräily, Kirjat, kirppistelyä, koti, materiaalit, Olohuone, sisustus, Tarina, Valokuvaus\nKauheesti suunnitelmia ja toteutuksessakin pysytään melkeen aikataulussa. Kuvia vaan ei muka tule otettua..?! Höh. No minäpä sitte luettelen teil mitä oon saanut aikaseks kotosalla viimeaikoina. Olohuone on saanut kaksi uutta väriläiskää seinään (katso ed.postaus). Makkarin ilme on tämän olohuoneen muutoksen myötä muuttunut suht. paljo. Keittiöön on saatu vähä tunnelmavalaistusta. Siihen tarvittiin sähkäriä. No sit semmonen yks huomattava mutta ei niinkään normaalisti huomioitavissa oleva asia on se että meijän huoneet on suurentuneet ainakin kahdella neliöllä, ihan pienellä muutoksella. Tätä muutosta tässä vielä pimitän, sillä odotan huomaako toi parempi puolisko sitä. Jotain se jo tossa ihmetteli, mutta en myönnä mitään ennenku se tajuaa. Hahaa. :D\nNäät ei kyl liity yhtään mitenkään jo näkyviin muutoksiin,\neikä varsinkaan siihen tilantunteeseen. Näät tuli mieleen ku\nvein asuntovaunun eilen talviteloille ja näin näät taaas..\nNäihin tarttis saaha isiltä lupa ja keksiä vielä mitä jänskää\nmä näistä tekisin. Ois ne vaa nii makeen rouheet jo!:D heh.\n*Näät, näitä, näihin.. Ehh. Ideoita?:)\nAinii, nyt menkää äkkiä heti heti telsun äärelle. Suomen kaunein koti alkaa\nja ensimmäisenä esittelyssä niin kiva valkoinen puutalokoti. :)\nKirjoitellut Helinä Klo 20.08.00 8 kommenttia:\nTunnisteet aikojen takaa, asuntovaunu, huumori, höpinät, Ihan pihalla, kierrätys, Makuuhuone, materiaalit, mietteitä, Olohuone, projektit, TSI, valaistus\nMeidän olohuoneen tämän hetkiset pienehköt väriläiskät.\nKröhöm. ;D Näistä pian lisää...\nViikonloppu on mennyt muuten yhdessä paikassa, jossa oltiin vielä kaksi viikkoa sitten\ntietämättömiä tulevasta remontistaan. :) Eilen menin kahville ja mitä sainkaan aikaan:\ntapettien ja lattiamaton poistoa. Tänään tehtiin isompi kurkistus raakalautalattian alle..\nTästä projektista lisää, mikäli omistajilta heruu lupa. Ei tohinassa kerennyt edes kysyä.\nOikein kivaa ja värikästä viikonloppua!\nKirjoitellut Helinä Klo 20.51.00 Ei kommentteja:\nTunnisteet höpinät, Keräily, koti, materiaalit, Olohuone, projektit, Remontti\nKirjoitellut Helinä Klo 23.27.00 3 kommenttia:\nTänä aamuna herätessä kurkkasin ulos ja keli oli muuttunut syksyn\nhöhlimpään, teki kovasti mieli saada olohuoneeseen tämmöinen\npönttöuuni. Ihailin tätä pönttöä eilen eräällä raksalla. :)\nElekee liukastuko tännää siellä liikkuessa, voi pian kastua pyrstö.\nKirjoitellut Helinä Klo 8.59.00 10 kommenttia:\nTunnisteet haaveilua, höpinät, materiaalit, mietteitä, Olohuone, Remontti, Syksy, talvi\nLauantaina juhlimme rakkaan mummuni 80-vuotis syntymäpäiviä. Niin sanottua teemaa lähdettiin veistämään mummun omista entisajan asioista. Niitä asioita mitä mummu itse teki kun olimme pieniä (muistan näitä hetkiä, vaikka muuta en varmaan muistakaan).\nRiisipuurua & luumusoppaa\nTäytekakkua - ruusukoristein\nTiikerikakkua - ohje on saatu mummun siskolta Sinikalta, joskus 80-luvulla.*\nMurokakkua - ohje on saatu naapurin amilta 80-luvun alussa.\nMuropiparkakkuja - muokattu kanelimuropikarkakun ohjeesta.\nTodella perinteistä siis, mutta ihan parasta!\nPäätin että juhlapaikka koristellaan entisajan mukaan. Nykyaikaisemmat karvalankamatot vaihdettiin räsymattoihin. Uudehkot taulut ja muu esineistö suurimmaksi osaksi vaihdettiin myös vanhaan. Pöytiin (vieläkin paljon käytössä olevia) vanhoja pöytäliinoja. Kaapeista löytyi mummun tekemät verhot jokaiseen alakerran ikkunaan, näin päästiin muidenkin tekstiilien osalta yhteisymmärrykseen teema-asiassa. Ihan mahtavaa. Eikä mitään "rekvisiittaa" muutenkaan ostettu, kaik vedettiin vanhalla.\nVieraiden saavuttua naulakon tykönä oli pinkka villasukkia ja töppösiä. Niitä sai laittaa jalkoihin ettei rintamamiestalossa paleltaisia jalkoja. :) Vieraat kutsuttiin suoraan lihasoppaa syömään jotta ei tulisi alkavan talven pakkasen puremia (kutsussa kerrottiin ettei kannattaisi tulla kylläisenä paikalle), jonka jälkeen saatiin herkutella riisipuurolla ja sopalla. Jokaiselle oli tarjolla riisipuuron päälle vaihtoehtoisesti luumusoppaa, sokeria ja/tai kanelia - tai vaikka kaikkia. Voisilmää ei tietääkseni kukaan kysynyt. Syökö kukaan niin? :)\nJuhlat olivat ainakin omasta mielestäni oikein onnistuneet. Haastavinta oli omistajan suostuttelu räsymattoihin, plus saada alakertaan ruokailijoille tarpeeksi ruokailutilaa ja näin ollen tyhjensin talon omistajien makuuhuoneen ja tein siitä melkeimpä salonkikelpoisen ruokailuhuoneen. Kahden levitettävän pöydän ympärille mahtui jo useampi ihminen syömään yhtäaikaa. Yläkertaan taas lisättiin tuoleja ja pieniä pöytiä jotta nuoriväki (kröhöm) sai siirtyä sinne syömään ja juttelemaan. Keittiöön kannoimme vanhoja ruokapöytiä, näin saimme aikaan pitkän tarjoilupöydän. Siinä tulikin sitten notkuttua tovi jos toinen ja puntarille meno on nyt kiellettyä. ;) Hihih.\n*Sinikalle kiitokset ohjeesta. Tiedän että luet tämän jutun joskus. :)\nKiitos myös kaikille juhlien järjestäjille, juhlavieraille ja tietty mummulle. Näin eilen syntymäpäiväsankaria ja kysyin vointia niin ei kuulemma väsyttänyt tippaakaan. Saattoi oikeasti kuitenkin olla hiukan rankkaa istua kuus tuntia juhlissa (ja mitä sitä ennen kun piti tällävyä), mutta kerrankos tota kasikymppisiä juhlitaan. Niinpä niin, meidän rakas supermummu. <3\nViikonloppuna tuli juhlittua myös toisetkin synttärit ja vielä yhdet nimpparit. Oli siis aikamoinen herkuttelijan viikonloppu. Onnea myös muille sankareille vielä. Hihih. ;)\nMites teidän viikonloppu meni? Nyt kuitenkin oikein kivaa alkanutta viikkoa ja aurinkoa kaikille. Suaas nähä mitä sitä tällä viikolla taas kehitellään..\nKirjoitellut Helinä Klo 9.48.00 6 kommenttia:\nTunnisteet aikojen takaa, gluteenittomat herkut, Herkut, höpinät, ihanat asunnot, Juhlat, Keittiö, kierrätys, laktoosittomat, projektit, Ruoka, stailaus, talvi, vanhat ihanat huonekalut, ystävät\nTiedättekö mitä jänskää oon tänään tehny? Hmmm, no järkkäillyt yhtä juhlapaikkaa. Sen voin paljastaa, ettei juhlapaikalla näe tavalliseen tapaan karvalankamattoja. Meinas muuten olla ns työn ja tuskan takana saada omistajat tähän soppaan mukaan. Hehee. :D Uskon että moni yllättyy huomenna..\nNo ei niistä sen enempää nyt, vaan heitän kannat kattoon.. No ei vaan laitan villasukat jalkaan, juon lämmintä teetä ja menen sohvalle näitten kaveriks. ;) Moi ja kivaa viikonloppua teille kaikille!!\nKirjoitellut Helinä Klo 23.06.00 5 kommenttia:\nTunnisteet huumori, höpinät, Juhlat, koti, mietteitä, Olohuone, sisustus\nLöysin luonnoksistani tämmöisen yhden huvittavan postauksen, jonka olen kirjoittanut aikoja sitten, osittain pilke silmäkulmassa myös ehkä oikeasti hiukan ns ärsyyntyneenä. Hehe. Onhan se todella niin että asuntojen vinot seinät eivät houkuttele mahdollista asiakasta tutustumaan taloon ja näin ollen talo jäänee ehkä myytyä. Jos kuvat olisivat hyviä, niin kyllähän se houkuttelisi enemmän. Myös myyntikohteiden stailaus kuului harjotteluaikaisiin tehtäviini. Jos en itse stailannut asuntoa niin kehotin asiakasta itse laittamaan. Perussääntöihin voisi kirjoittaa ainakin sen että imuroi lattiat ja pyyhi pöydät puhtaaksi ennen kuvauksia (plus esittelyjä). ;) Onko teille tullut koskaan minkäänlaisia ajatuksia myytävien kohteiden kuvista?\nTässä teille nyt tämä teksti, jonka tietenki olisin voinut deletoida ja kirjoittaa vain joitain kivoja tekstejä näihin kuviin. Tää vaan nyt pisti ittiä naurattaan niinnn laitan tän tänne. Hiukan huumoria torstai iltaanne.\n"Varoituksen sana.. Aamuinen 'raivonpuuska' purkautuu nyt tänne. En tiedä olenko blogissani kirjoitellut koulun aikaisesta työharjottelupaikastani. Olin eräässä kiinteistövälitysfirmassa ja siellä mieluisaksi työksi osoittautui asuntojen kuvaaminen. Välillä asiakkaat ihmettelivät kun sanoin että saanko esimerkiksi käydä "pöyhimässä tyynyjä" jne. No jokatapauksessa, tänä aamuinen jokakoti sivujen katselu taas osottautui huonoksi ideaksi. Ensin se nauratti ja sitten jo teki mieli laittaa palautetta. Miksi myyntikohteisiin ei voida panostaa ja miksi kuviin ei voida satsata niin että asunto houkuttelisi uuden asunnon ostajaa tulemaan katsomaan taloa. Löytyi kuvia jossa omakotitalo näytti kaatuvan, löytyi kuvia mistä ei saanut mitään selvää jne. Tässä muutama kuva, joka tuli äkkiseltään vastaan valokuvia selatessa. En voi sanoa ettäkö osaisin itse ottaa hyviä kuvia, nämäkin pokkarilla otettuja. Kuvat eivät siis ole myytävistä kohteista (vaikka niitäkin minulta vielä löytyisi). Kaksi viimeistä on mun suosikkeja, sillä kummatkin huolisin. Anteeksi ensinnäkin mökin omistajalle kuvauksesta. Se on muistuttamassa minua siitä että tämä oli ensimmäinen mökki, joka miellytti ulkoapäin yhtä paljon minua ja miestäni. Toisen asunnon kirjaimellisesti bongasin.. Oletteko te nähneet kyseistä asuntoa?:) Hihih. Nyt äkkiä ulos, kun (sisäinen)myrsky tyyntyi!"\nTosiaan, en ajatellut ollenkaan sitä että jos ette tienneet harjoittelupaikastani niin kuvien yläpuolella oleva teksti saattaa olla hiukan sekavaa luettavaa. ;) Eiköhän pointti kuitenkin tullut selväksi. Hihih.\nSain luvan esitellä myyntikohteiden kuvia, mutta silloin harjottelun aikana se vain jostain kummansyystä jäi. Olen tässä miettinyt että kiinnostaisko teitä nähdä joskus joitain kuvia, esimerkiksi myyntikuvat ennen ja sen jälkeen kun minä kävin paikalla. Blääh, no en tiedä onko se nyt niin mielenkiintoista, saati kovin näyttävää. Itsestä se tuntui vaan joskus niin hienolta saada asunto näyttämään aivan erilaista ja hienommalta (ei teitenkään hienommalta mitä koti itsessään oli vaan..) pelkällä kuvakulman vaihdolla tms.\nTaidankin sunnuntaina mennä kahville yhden ystävän luokse, jonka asunto on tullut myyntiin ja nappailla sieltä kuvia.. Ihan vaikka vaan muistoksi ystävälle. *Jos luet tän niin tiedätpä keittää kahvit. Hihih;D\nKirjoitellut Helinä Klo 21.27.00 4 kommenttia:\nTunnisteet huumori, ihanat asunnot, mietteitä, Siivous, stailaus, Valokuvaus\nLukijani tietää että tää tättärää tykkää väreistä paljon. Olette myös ennen nähneet\naskartelu/työhuoneeni. Tältähän se näytti viimes (öö kolme viimeistä kuvaa) KLIK.\nAskarteluhuoneeni on se huone missä voin rajattomasti kokeilla kaikkia sekotteluja.\nJos se häiritsee jotain, voi oven laittaa kiinni tai olla katsomatta sinne. :D Hehe.\nTässä huoneesa ne inspikset ja projektit syntyy,\nmyös toteutus tapahtuu monesti tämän huoneen sisällä. :D\nYks tauluhylly läks pois, se oli liikaa! Toinenkin vähä hassu viel.\nKaivelin (kangas)kaappeja, löysin Marimekon visiiri kangasta.\nTein siitä kangastaulun - hajamielisen muistitaulun. Haha.\nJoskus omat tauluntekeleet ärsyttää kun ne lojuu nurkissa.\nAina välillä niitäkin pitää nykiä keskemmäs huonetta.\nHyvin pian ne taas menee nurkkiin takaisinkin.. ;)\nAskarteluhuoneen vaaterekissä roikkuu yleensä inspisvaatteita. ;)\nTällä kertaa aikasemmin ikkunassa olleet verhot.\nEi vaan menny kaappiin saakka. Hmm..\nKuvissa ei näykkään irtokarkki-askartelumateriaaliteline, mutta siellä se on edelleen.\nJatkan kotimme esittelyä, mutta en ehkä ihan joka toinen päivä. Tunkeuduin\nnääs juhlajärjestyihin mukaan ja viikonloppuna juhlimme kasikymppisiä. <3\nHiljaiselo johtunee puu savotasta. Ootte varmaan tietosia asiasta. ;) No kerrompa\nyhen asian lisää. Puuuut on pienitty ja pinottu JEEEEE. Uhhuh, nyt on vähä jumiki.\nKivaa viikonjatkoa teil. Toivottavasti teit ei yllättäny ensilumi. Mä söin yhden hiutaleen.\nTunnisteet aikojen takaa, askartelu, huumori, Keräily, kierrätys, koti, maalaus, materiaalit, mietteitä, projektit, sisustus, työhuone, vanhat ihanat huonekalut\nJihuuu miten makee päivä takana. Laaduntarkkailijat tulivat sopivasti kun työ saatiin tehtyä. Heidän mielestään kiikusta katsottuna näytti tarpeeksi avaralta. Kaikkinensa 34 kaatunutta puuta. Huhhuh. Kivaa lauantain jatkoa!\nSuaas nähä kui moni on huomenna ihan tönkkö, tää ainaki tuntuu vähä siltä. ;) Kiitos talkooväelle.\nKirjoitellut Helinä Klo 21.29.00 8 kommenttia:\nTunnisteet huumori, Ihan pihalla, luonto, Rinsessa, Rinssi, Syksy\nKirjoitellut Helinä Klo 22.13.00 4 kommenttia:\nPikainen moikkaus kun hoksasin kahden päivän kuluneen ja kotikuvat jäivät pihatöiltä.\nLämmin syksyinen keli on hellinyt ja aika käytetty pihan puhdistukseen risuista. Seuraavat\npuunkaatajaiset on näillä näkymin jo tänä viikonloppuna, joten lisää pölkkyjä tiedossa.\nTämä pölkky korjaa virheensä mahd pian, pikkaisen vain aika venyy. Hups, sorii. ;)\nKivaa viikonjatkoa teil tyypit.\nTunnisteet aikojen takaa, huumori, Ihan pihalla, luonto, Syksy\nLähdin tässä hiukan ekstempore mukaan muutama viikko sitten järjestelmäkamera kurssille. Kurssi oli tänään viimeistä kertaa ja voinee sanoa että kyllä tuli tarpeeseen. Suosittelen ihan jokaiselle. Voisinkin jatkaa kurssia loputtomiin... Minua kyllä kysyttiin kameraseuraan mukaan ja siellähän sitä lisää oppisi. Mutta mennäämpäs tämän päivän tehtäviin. Ensimmäinen tehtävä oli valokuvata pienehköä läpinäkymätöntä esinettä valkoisella/vaalealla taustalla, sekä tummalla taustalla ja yrittää saada esine näyttämään mahdollisimman samanlaiselta. No eihän se ihan niin helposti onnistukaan kun tumma sävy vaalentaa ja vaalea tummentaa jne.. Halu haastaa ittiä sai nappaamaan kirjahyllystä hullunkurisen kynttilänjalan. Valovarjoleikki taattu. ;) Toisessa tehtävässä leikiteltiinkin valoilla. A.) valo tulee kamerasta päin B.) valo tulee sivusta päin ja C.) valo tulee esineen takaa ylhäältä. Kikkailin hiukan ja tein tehtävään minivalokuvauspaikan. :)\nSuosittelen ettette selaa kuvakollaasia kovin nopeeta alas-ylös, suaattaa olla että silmät menee sekaste. ;)\nVaikka totisen totta tää oliki (haha), niin olettekos te leikitelleet valokuvatessanne näitä asioita ajatellen? :)\nKamerasta puheen, tänään pateposteljooni kiikutti minulle Verkkokauppa.comin Habitare messujen arvontapalkinnon. Pikkuruisen kameran.. Hihii suloinen pinkki. Täytyy tutustua myös siihen tarkemmin. :)\nAiniin, banneri vaihtui tänään hiukan syksyisempään. Hassunhauska pienine lehtineen ja yksi lintu.\nKirjoitellut Helinä Klo 21.47.00 Ei kommentteja:\nTunnisteet höpinät, materiaalit, valaistus, Valokuvaus


Työhyvinvoinnista huolehtiminen on osa hyvää henkilöstöpolitiikkaa - KT Kuntatyönantajat\nHenkilöstöjohtaminenTuloksellisuus ja tuottavuusOsaamisen kehittäminenOsaamisen ennakointi kuntapalveluissa (ESR-hanke)Työsuojelu ja työympäristöTyöhyvinvointiTyöterveyshuoltoTyössä jatkaminenAsiakasväkivaltaYhteistoimintaEtätyöTyö ja perheSopimukset ja suosituksetHyvät käytännöt\nTyöhyvinvoinnista huolehtiminen on osa hyvää henkilöstöpolitiikkaa\nTyöhyvinvoinnin edistäminen on olennainen osa tuloksellista henkilöstöjohtamista. Se on työnantajan ja henkilöstön välistä yhteistyötä, jolla parannetaan tuloksellisuutta ja työelämän laatua. Sivun sisältöTutkimukset osoittavat selvästi, että työhyvinvointia kehittämällä voidaan lisätä tuottavuutta ja tuloksellisuutta. Työhyvinvoinnin edistämiseen kuuluu se, että johtamista, työoloja sekä henkilöstön osaamista ja toimintakykyä kehitetään samanaikaisesti. Työhyvinvointi on yhteinen asia Työhyvinvoinnin kehittäminen edistää henkilöstön työssä jaksamista ja parantaa heidän mahdollisuuksiaan pysyä pitempään työssä.\nTyöhyvinvointi ei ole vain yksilön terveyttä ja ominaisuuksia vaan myös työyhteisön ja koko organisaation asia. Terveyden vahvistaminen, liikunta, elintavat ja asenteet, on pitkälti työntekijän oman vastuun piiriin kuuluvia asioita.\nTyöyhteisölliset tekijät kuten johtaminen ja esimiestyö, osaamisen ja muutoskykyisyyden kehittäminen sekä työoloihin liittyvät tekijät ovat niitä työhyvinvoinnin alueita, joiden kehittäminen sopii luontevasti työpaikalle.\nSuositus kannustaa kehittämään suunnitelmallisesti Työhyvinvoinnin toimintalinjat ja hyvät käytännöt -suositus (KT:n yleiskirje 11/2007) korostaa työnantajan ja henkilöstön kiinteää yhteistyötä sekä riittävän varhaista puuttumista ongelmatilanteisiin. Suosituksella kannustetaan kuntien työyhteisöjä kehittämään hyvinvointia suunnitelmallisesti ja ennakoivasti sekä tarjotaan tähän välineitä ja toimintamalleja. Kuntatyönantaja pitää tärkeänä, että työhyvinvointi otettaisiin osaksi kuntien strategista toimintaa ja hyvää henkilöstöjohtamista. Lisätietoja\nPuhelin: +358 9 771 2348 Matkapuhelin: +358 50 320 9731 Faksi: +358 9 701 2239 Sähköposti: etunimi.sukunimi@kt.fi Organisaatio: KT Kuntatyönantajat Henkilöstövoimavarojen kehittäminen Lisätietoja:\n24.3.2011 0:00 Lähetä sähköpostiin\nTyöhyvinvoinnin toimintalinjat ja hyvät käytännöt -suositus, 2007 Suositus päihdeasioiden käsittelemisestä kunnallishallinnossa Kunnallisen alan työsuojelun yhteistoimintasopimus\nTyöhyvinvoinnilla tuloksellisuutta - mitä kunta voi tehdä? (13/11)Työhyvinvoinnin toimintalinjat ja hyvät käytännöt -suositus kunta-alalle (11/07)\nTyöhyvinvointifoorumiTyöterveyslaitosTyöyhteisöliikunta 2010 -hanke


Saariselän ensilumenlatu auki! - Inari Saariselkä\nLatujen valmistuessa voi Saariselällä myös ihailla revontulia, patikoida ja nauttia monipuolisesta tapahtumatarjonnasta. Euroopan pohjoisin rinnekeskus Saariselkä Ski & Sport avaa rinteet 17.11. ja talven kausikortit ovat nyt myynnissä ennakkohinnoin. Marraskuussa järjestetään Saariselällä muun muassa 17.-18.11. FIS-hiihdot ja 24.11. Kiilopäähiihto. 22.-25.11. järjestetään myös Kaamosjazz-tapahtuma. Kunhan lumi tulee, ovat olosuhteet alueella erinomaiset myös omatoimiseen lumikenkäilyyn ja tunturihiihtoon merkittyjen latujen ulkopuolella. Myös talvipyöräilyn suosio on jatkuvassa kasvussa ja läskipyöriä vuokraavat monet paikalliset yritykset. Liikkuminen Saariselän alueella on vaivatonta SkiBussin ansiosta.\nYöpakkaset ja ensilumi virittävät olosuhteet otollisiksi\nTulevana talvena Saariselällä hiihdetään luonnon- ja tykkilumen voimin. Marraskuun alussa valmistuneella ensilumen ladulla on pituutta 2,6km / suunta, ja latu on välillä Kullankaivajantien latusilta – Viskitie. Tykitys jatkuu, kun kelit kylmenevät uudelleen. Luonnonlumi latuja aletaan huoltaa heti, kun maahan jää lunta riittävästi, vähintään 15cm.\nJo ennen lumentuloa Saariselän alueen hoito-osuuskunta, Urho Kekkosen kansallispuisto ja Inarin kunta ovat valmistautuneet yhteistuumin hiihtokauden aloitukseen huoltaen rakenteita kuntoon. Alueen rikkinäisiä latusiltoja on korjattu ja joitain reittejä linjattu tasaisemmille alustoille. Hoito-osuuskunta neuvoo rasvailemaan suksia sitten, kun alueelle luvataan kunnon pakkasjaksoa tai reippaasti luonnonlunta. Pysyvä lumipeite sataa alueelle normaalisti loka-marraskuussa.\nEnsilumen sadettua maahan latujen pohjaaminen aloitetaan moottorikelkalla. Kun pohja on saatu kovaksi ja lunta sataa enemmän, siirrytään latuja huoltamaan latukoneella. Latujen huoltaminen aloitetaan valaistuista laduista, joissa maastopohja on tasaisin. Kaikkein pisimmät ympyrälenkit ja luontoladut avataan vasta helmikuussa, jolloin päivän valoisa aika on riittävän pitkä pidempien latujen hiihtämiseen.\nPysy ajan tasalla Saariselän latutilanteesta\nSeuraa Suomen parhaisiin hiihtokohteisiin lukeutuvan Saariselän latutilannetta pitkin kautta Saariselän alueen hoito-osuuskunnan omilta nettisivuilla saariselkanordicski.com.\nSaariselällä 200 kilometrin hoidettu latuverkosto varmistaa, että maisemat vaihtuvat riittävästi myös aktiivisilla hiihtäjillä.\nTervetuloa Kaamosjazzeille Saariselälle 31.10.2018\nSaariselän ensilumenlatu auki! 19.10.2018\nKuka lähtisi töihin tunturiin? 12.10.2018\nRuska liikuttaa niin teillä kuin poluillakin 10.09.2018